o
HILLSONG TV
Hei! Olen Hillsong-seurakunnan pastori Brian Houston.
Kiitän katsojia, jotka seuraavat ohjelmaa säännöllisesti.
Toivotan tervetulleeksi myös uudet katsojat.
Parikymppisenä minusta tuli bilettäjä.
Menin ystävien mukana, iskin tyttöjä ja käytin päihteitä.
Bileillan jälkeen heräsin aina tyhjyys sisälläni.
Tuntui siltä kuin elämästä puuttuisi jotakin.
Uskovat tuttuni kutsuivat minut nuorten konferenssiin.
Hillsong United johti ylistystä.
Kun ajoin kotiin, eräs laulu alkoi soida päässäni.
Aloin hyräillä laulua.
Kun lausuin laulun sanat ääneen, Jumalan läsnäolo iski minuun.
Aloin itkeä. Kaikki muuttui hetkessä.
Sanoin: "Teen, mitä tahdot."
Jeesuksen rakkaus ja uhri muuttivat elämäni kokonaan.
Jumala hyväksyi minut, vaikka elämässäni ei ollut suuntaa.
Hän käänsi minut ympäri.
Aiemmin ohjelmassa kuulimme ensimmäisen osan opetuksesta.
Aiheena on vuorella eläminen.
Jumala haluaa, että elämme vuorella.
Emme silloin elä huonoista uutisista. Viemme hyviä uutisia.
Jeesus Kristus elää. Se on julistuksemme.
Meidät tulee tuntea julistuksestamme.
Hyvät uutiset tulevat vuorilta.
Joskus haluamme valita alemman tien.
Hyvät uutiset kulkevat ylempänä.
Kun elämme Jumalan hyvyydestä, -
elämämme julistaa hyvää sanomaa vuorilta.
Julistamme rauhaa ja onnen sanomaa.
Ellei asiaa voi julistaa kaikkien edessä, -
sitä ei pidä sanoa lainkaan.
Sitoudutaan siihen, että alamme elää vuorielämää.
Vuorossa on nyt opetuksen seuraava osa.
Sananl. 15:24:ssä sanotaan: -
"Viisas kulkee ylöspäin elämän tietä."
Elämässä on yllättäviä mutkia ja töyssyjä.
Se on elämän, Jumalan tie.
Joku yrittää löytää paremman elämän.
Raamatun mukaan elämän tie kulkee ylöspäin.
Se ei syöksy alaspäin vaan kulkee ylöspäin.
Uskon, että Jumala haluaa meidän elävän siten, -
että olemme sitoutuneita kulkemaan ylöspäin.
Jos haluamme, että elämämme menee ylös- ja eteenpäin -
ja että elämme vuorielämää, meidän on tehtävä päätös, -
ettemme kulje alangon tietä.
On sitouduttava kulkemaan vuoritietä.
Kaaleb ja Joosua olivat vakoojia.
He näkivät Luvatun maan ja toivat hyvän lausunnon.
Kymmenen muuta vakoojaa antoivat huonon lausunnon.
Suurin ero heidän välillään oli se, -
että Joosua ja Kaaleb puhuivat sen mukaan, mitä he odottivat Herralta.
Muut puhuivat eri lähtökohdasta.
He toivat mukanaan normaalin, luonnollisen lausunnon.
Se ei tullut vuorenhuipulta.
Jos alamme laimentaa Jumalan Sanaa ja lupauksia -
ja alamme elää luonnollisella tasolla, -
huonot uutiset alkaavat vallata alaa mielessämme.
Siitä tulee elämäntapamme.
Älä tyydy siihen.
Päätä luovia elämässä ylöspäin. Älä valitse helpointa tietä.
Älä elä rimaa hipoen. Vietä vuorielämää.
"Kuinka ihanat ovat vuorilla ilosanoman tuojan askelet!"
Hyvät uutiset tulevat vuorilta.
Toiseksi, hyvät uutiset ovat myönteisiä ja nostattavia.
Kuuntele hyvien uutisten määritelmä.
Hyvä uutinen on joku tai jokin, joka rohkaisee tai nostattaa.
Hyvät uutiset ovat myönteisiä, rohkaisevia ja nostattavia.
Raamatussa sanotaan: "Kaikki, mikä on hyvää ja kaunista".
"Kuinka ihanat ovat vuorilla ilosanoman tuojan askelet!"
"Kaikki, mikä ansaitsee kiitoksen"
"Kaikki, mikä on hyvää"
"Ajatelkaa kaikkea sitä."
Ilosanoma on hyvä ja ylistettävä.
Raamatussa sitä sanotaan ihanaksi.
"Kuinka ihanat ovat vuorilla ilosanoman tuojan askelet!"
Kuinka kauniit ja ihanat!
Se, mikä on ihmisen sydämessä, määrittää, -
mitä ihminen pitää kauniina, hyvänä tai ihanana uutisena.
Uutiset tulevat sydämestä.
Matt. 12:35: "Hyvä ihminen tuo hyvyytensä varastosta esiin hyvää."
Sydämessä oleva hyvyys määrittää, mitä tulee esiin.
"Paha ihminen tuo pahuutensa varastosta esiin pahaa."
Juoruileva ihminen tuo esiin juoruja.
Sanat paljastavat, mitä on ihmisen sydämessä.
Sanoja ja sydäntä ei voi erottaa.
Vuorenhuipulla elävä tuo esiin Jumalan hyvyyttä -
ja uskoo Jumalan työhön sydämessä.
Hyvä ihminen tuo esiin hyviä asioita.
Jos haluaa tietää, onko ihmissuhde hyväksi, -
tarvitsee vain kuunnella ihmisen sanoja.
Sanat kertovat, mikä on heidän sydämensä tila.
Se, mitä sydän heijastelee, -
määrittää sen, millä tavalla kerromme uutiset.
Se määrittää, miten viestimme ihmisten kanssa.
Mediassa puhutaan uutisen sävystä.
Sitä voi käyttää ihmisistäkin.
Ihminen sävyttää uutisia sen mukaan, missä hänen sydämensä on.
Jos sisimmässä on hyvyyttä ja puhtautta, -
ihminen tuo esiin hyvää olosuhteista riippumatta.
Jos sisimmässä on tappiomielialaa ja pahuutta, -
ihminen kykenee muuttamaan asioiden sävyn.
Sävyttäminen merkitsee vaikuttamista tiettyyn suuntaan.
Kaikki tekevät sitä.
Sydämemme tila määrää sen, millä tavalla sävytämme asioita.
"Kuinka ihanat ovat vuorilla ilosanoman tuojan askelet!"
Puhutaan ilosanomista.
Niitä kehutaan ihaniksi.
Bobbien äiti kuoli joku vuosi sitten.
Menimme Uuteen-Seelantiin hautajaisiin.
Hautajaisten jälkeen menimme -
Bobbien siskon ja hänen miehensä kanssa syömään.
Tunnemme ravintolan omistajan vuosien takaa.
Tarjoilija kysyi: "Mitä te juhlitte?"
Bobbie vastasi: "Saatoimme äitimme haudan lepoon tänään."
Tarjoilija luuli Bobbien sanoneen: "Saatoimme äitimme avioon."
Tarjoilija sanoi: "Sepä on kerrassaan ihanaa!"
"Lähtikö hän häämatkalle?"
Voitte nauraa. Bobbiekin nauraa.
Tarjoilija sanoi: "Sepä ihanaa."
Mitä sinä pidät hyvinä uutisina?
Se kertoo paljon sydämestäsi.
Sävytämme asioita sydämemme tilan mukaisesti.
Agenda merkitsee tietyn asian ajamista.
Agendaa ajava pyrkii vaikuttamaan tiettyyn suuntaan.
Hänen sanojensa takana on kirjoittamaton suunnitelma.
Painottamalla estetään asioiden puolueeton tarkastelu.
Jos asia painotetaan valmiiksi, puolueeton tarkastelu on mahdotonta
Juoruilu on kuulopuheiden ja huhujen levittelyä, -
etenkin henkilökohtaisista tai intiimistä asioista.
Mielipide on uskomus tai käsitys.
Se perustuu asioihin, joista ei ole täyttä varmuutta, -
epävarmoihin perusteisiin nojautuva uskomus tai käsitys.
Haluatteko kuulla mielipiteeni?
Mielestäni Sydney on maailman paras kaupunki.
Mielestäni on Jumalan tahto, että kaikki muuttavat Sydneyyn.
Rakastan Sydneyä. Se on paras kaupunki.
Se on mielipiteeni.
Mielipide perustuu asioihin, joita ei voi todistaa varmaksi.
Oletteko koskaan kuulleet opinionaattorista?
Opinionaattori on yhtä väkivaltainen kuin terminaattori, -
sillä erotuksella että opinionaattori silpoo sanoilla.
Usein on niin, että mitä isompi mielipide, sitä pienempi sydän.
Viikolla Aaron Puddle lähetti minulle sähköpostissa -
kopion piispa TD Jakesin blogista.
Ymmärrän tietokoneista hyvin vähän.
Meillä on kotona tietokone, mutta hallitsen sen käyttöä vain vähän.
Blogissaan TD Jakes kertoi Australiasta.
Hän kertoi, miten haastattelin häntä konferenssissamme.
Ajattelin, että blogin kirjoittaminen olisi hyödyllistä.
Päätin itsekin alkaa kirjoittamaan blogia.
Minä saan oman blogin!
Minulla ei ole hajuakaan, mitä kirjoitan blogiini.
En tule kirjoittamaan mitään mieltä alentavaa.
Pitäydyn hyvissä uutisissa.
Kun ihmiset eivät elä siitä, mitä voidaan julistaa ja kaiuttaa, -
he piilottelevat mielipiteiden ja nimimerkkien takana.
Se on pelkurimainen tapa elää.
Ellei asiaa voi julistaa, älä sano sitä lainkaan.
Päätetään elää siten, että sitoudumme hyviin uutisiin.
Mitä sinä pidät ihanana?
"Kuinka ihanat ovatkaan vuorilla..."
Painotus on jaloissa. Me juoksemme jaloillamme.
Kun heijastamme Jumalan Sanaa ja Kristuksen evankeliumia, -
juoksemme ilosanoman kanssa.
Mitä uutisia sinä kannat?
Minkä uutisen ensimmäinen kertoja haluaisit olla?
Jos kyseessä ei ole hyvä uutinen, -
päätä, ettet koskaan ole ensimmäinen kertoja.
Niin eletään vuorielämää.
Kun olin lapsi, seurakunnassamme oli eräs nainen.
Äiti varoitti aina, ettei naiselle saa kertoa mitään.
Muistan vieläkin tuosta naisesta sen. Hänelle ei pidä kertoa mitään.
Tuollainen leima on epämiellyttävä.
Mitä tulee luottamukseen, toimin varman päälle.
Haluan elää päinvastaisella tavalla.
Ellei asiaa voi julistaa, toivon, etten sano sitä lainkaan.
Jos minulla on mielipide jostakusta, -
mutten ole valmis julistamaan sitä kaikkien edessä, -
mitä hyötyä on sanoa sitä?
"Kuinka ihanat ovat vuorilla ilosanoman tuojan askelet!"
Kuulin tarinan kolmesta kristitystä.
He pitivät yhdessä hartaushetkeä.
He päättivät puhua asioista avoimesti keskenään.
He päättivät tunnustaa toisilleen suurimmat syntinsä.
Ensimmäinen kristitty tunnusti: -
"Olen patologinen valehtelija."
"En voi sille mitään. Minä valehtelen."
Toinen kristitty sanoi: -
"Ongelmani on erilainen. Tupakoin salaa."
"En pysty lopettamaan. Tupakoin kaiken aikaa."
"Yritän peittää tupakan hajua."
"Olen ketjupolttaja."
Valehtelu ja tupakointi eivät välttämättä ole samalla viivalla.
Kolmas kristitty sanoi: -
"Olen kova juoruilemaan. Kunpa tämä tilaisuus jo loppuisi."
Luin juoruilusta kirjoitetun runon.
Juoru sanoo näin: "Silvon tappamatta."
"Särjen sydämiä ja tuhoan elämää."
"Mitä useammin minusta puhutaan, sitä enemmän minuun uskotaan."
"Uhrini ovat avuttomia, sillä olen nimetön ja kasvoton."
Uhrini ovat avuttomia, sillä olen nimetön ja kasvoton.
Se on pelkurimaista.
Rukoilen, että elämme asioista, joita voi huutaa vuorenhuipuilta.
Hyvät uutiset ovat sellaisia, jotka haluaa julistaa kaikille.
Jos minulla olisi perheelleni huonoja uutisia, -
en julistaisi jo ovella: "Minulla on huonoja uutisia!"
Luultavasti pyytäisin kaikkia istumaan ja puhuisin rauhallisesti.
Joidenkin ihmisten elämä julistaa vääriä asioita heistä itsestään.
Rauhan julistaminen, onnen uutisten ilmoittaminen
Jumalamme hallitsee. Se on elämän sanoma.
Päätetään puhua elämän sanoja.
Pitäydytään ilosanomassa.
Älkäämme valitko helppoa tietä ja puolta sanomaa.
Valitaan ylempi tie.
Kuulin tarinan Amerikan alkuperäis- väestöön kuuluvasta miehestä.
Hän pani alulle huhun.
Hän kertoi tarinan eräästä toisesta kyläläisestä.
Juoru levisi koko kylään.
Mies sai selville, että huhu ei ollutkaan totta.
Hän meni kysymään neuvoa yhteisön vanhimmalta.
Vanhin sanoi: "Mene kotiisi. Ota tyyny ja tyhjennä se pihallasi."
Mies tyhjensi höyhentyynyn pihallensa.
Seuraavana päivänä hän meni taas tapaamaan vanhinta.
Mies kysyi: "Mitä teen seuraavaksi?"
Vanhin vastasi: "Kerää kaikki höyhenet."
Tuuli oli tietenkin lennättänyt höyhenet pois.
Niitä ei voinut kerätä takaisin.
Samoin on huhun ja juorun laita.
Niistä aiheutunutta vahinkoa ei voi peruuttaa.
Raamatussa neuvotaan: "Älä ole kärkäs puhumaan."
Jos haluamme elämän, joka heijastaa Jumalan Sanan periaatteita, -
sanojemme täytyy olla hyviä uutisia.
Mikähän olisi oikein hyvä uutinen?
Hyvä uutinen olisi, jos joku syöpää sairastava ystäväni -
olisi parantunut -
tai jos joku toivonsa menettänyt saisi piristysruiskeen -
ja nostaisi päänsä uudistetussa toivossa.
Minulle olisi hyvä uutinen kuulla, -
että lapselleni tapahtuisi jotakin hyvää, -
esimerkiksi että naimisissa oleva lapseni sanoisi saavansa lapsen.
Hyvä uutinen nostaa henkeä ja sielua.
Maailmassa on monia asioita, jotka lannistavat ja musertavat.
Siksi haluan, että työmme julistaa ilosanomaa Jeesuksesta.
Uskon, että Jeesus haluaa antaa ihmisille toivoa.
Kannamme niin helposti aikamme sanomaa.
Joskus kuljemme jopa aikaamme edellä.
Asiat halutaan tietää ensimmäisenä.
Se saattaa tuoda hetken tyydytyksen, -
mutta Raamatussa sitä kutsutaan muruseksi.
Murunen ei täytä vatsaa.
Se ruokkii vain nurkumieltä.
Se vahvistaa tappiota, ja siitä kehittyy huono uutinen.
Ole avoin hyville uutisille ja etsi niitä.
Vastaa muillekin hyvillä uutisilla.
Se tuo elämää ja toivoa ja vaikuttaa myönteisesti.
Tilaa englanninkielinen opetus ruudussa näkyvästä numerosta.
Mainitse tilausnumero T616.
Tuotteen voi tilata myös ohjelman kotisivuilta.
Maailmassa on orpoja pelastettavana -
ja tukeasi tarvitsevia sisaria ja kansakuntia.
On ihanaa puhua lunastuksesta.
Jumala ymmärtää. On parempi juosta Hänen suojiinsa.
Vapauteen Kristus on meidät vapauttanut.
Jumala haluaa vapaiden tyttärien sukupolven, -
joka on täydellisesti varustettu.
Colour 2009 -konferenssi järjestetään nyt Sydneyn sydämessä.
Valittavana on kaksi jaksoa, 26.-28.3. tai 30.3.-1.4.
Yhdistetty, asetettu, varustettu vastaukseksi.
Ilmoittaudu jo tänään.
Näen kunnian Kuninkaan
Tulevan tulisessa pilvenpyörteessä
Koko maa vapisee, koko maa vapisee
Näen Hänen rakkautensa ja armonsa
Pesevän puhtaaksi kaikki syntimme
Ihmiset laulavat, ihmiset laulavat
Hoosianna, hoosianna
Hoosianna korkeuksissa
Hoosianna, hoosianna
Hoosianna korkeuksissa
Näen sukupolven
Nousevan omaan paikkaansa
Epäitsekkäässä uskossa, epäitsekkäässä uskossa
Näen lähestyvän herätyksen
Puhkeavan, kun rukoilemme ja etsimme
Olemme polvillamme, polvillamme
Hoosianna, hoosianna
Hoosianna korkeuksissa
Jeesuksen Kristuksen kallis veri pelastaa.
Olen saanut anteeksi. Olen elävä, ennalleen asetettu, vapautettu.
Majesteettiutesi elää sisälläni.
Ainiaan uskon, ainiaan uskon.
Totuutesi ja vanhurskautesi minut pysäyttivät.
Armosi on peittänyt rikkinäisyyteni.
Henkesi todeksi näyttää, Sanasi minua ohjaa.
Rakkautesi ei koskaan häviä. Rakkautesi ei koskaan häviä.
Annoit ainoan Poikasi, -
jotta tuntisimme nimesi -
ja saisimme elää Vapahtajan rakkaudesta.
Hän otti paikkani, vaikka tiesi kärsivänsä ristinkuoleman.
Rakastit, rakastit meitä ansiottomia.
Annoit ainoan Poikasi, -
jotta tuntisimme nimesi -
ja saisimme elää Vapahtajan rakkaudesta.
Otit paikkani, vaikka tiesit kärsiväsi ristinkuoleman.
Rakastit, rakastit meitä ansiottomia.
Kiitos, että seurasit ohjelmaa.
Nämä ovat hyviä uutisia maailman huonojen uutisten keskellä
Paras on vielä edessä. Siunausta!
Kysy lisätietoja tuotteistamme -
tai ryhdy kumppaniksemme viemään eteenpäin Kristuksen ilosanomaa.
Ota yhteyttä puhelimitse tai postitse.
Käy myös ohjelman kotisivuilla.
Suomennos: Marianne Tenetz